Soutomerille, Castroverde

San Salvador de Soutomerille é unha parroquia deshabitada que se localiza no concello de Castroverde. A igrexa parroquial, en ruínas, é prerrománica reconstruída no século XVII. No lugar de Gondar houbo un hospital para os peregrinos do Camiño de Santiago que pasa pola parroquia.

 Demografía 
Trátase da única parroquia deshabitada de Galicia, a excepción da parte da parroquia de Rebordondo pertencente ao concello de Monterrei, pero Rebordondo (Cualedro) si está habitada.

En 1858 tiña 22 habitantes, ao igual que en 1888, distribuídos neste último en só 4 edificios. No Censo de 1960, a poboación de dereito aínda era de 17 habitantes, e a de feito, de 15. En 1970, o número de habitantes xa baixara a 3. En 1999, a parroquia xa estaba deshabitada.

Non obstante, o INE asígnalle, en 2025, unha poboación de 1 habitante (1 home), mais este está na realidade no veciño lugar da Pallota que, aínda que na realidade pertence a Moreira, recóllese dentro de Soutomerille por motivos estatísticos.

 Patrimonio 
Ademais da igrexa parroquial, en Soutomerille consérvanse as ruínas de dúas casas grandes, a Torre de Arriba e a Torre de Abaixo, catalogadas como bens de interese cultural.Casa Torre de ArribaCasa Torre de Abaixo.

 Galería de imaxes 

Lugares e parroquias
Lugares de Soutomerille

Parroquias de Castroverde

Notas

Véxase tamén
Outros artigos
Lugares de Castroverde
 Ligazóns externas 
Pallín de la Casa de Soutomerille Castroverde - Lugo

Categoría:Parroquias de Castroverde
Categoría:Parroquias de Galicia baixo a advocación de san Salvador
Categoría:Parroquias de Galicia sen habitantes